Onsdag morgen er der sket to færdselsulykker i Nordjylland, og ifølge politiet kan den tætte tåge og spejlglatte veje være forklaringen. -  Meldingen fra vores patrulje er, at vejene er spejlglatte, så vi opfordrer kraftigt bilisterne til at sætte farten ned og være ekstra opmærksomme - især mens tågen stadig er tyk flere steder, siger Lau Larsen, vagtchef hos Nordjyllands Politi. Kort efter klokken 8 kørte to biler sammen på Hirtshalsmotorvejen E39 mellem Vestbjerg og Høvejen, hvilket skabte lang kø tæt ved Limfjordstunnelen. Det var formentlig den tykke tåge, der var årsagen, lyder meldingen. Ca. 9:15 fik Nordjyllands Politi så en ny melding om et solouheld på Hjeldsbækvej ved  Suldrup. Der er ingen melding om persontilskadekomst for nuværende. - Det er enormt glat på vejene, og det forventer bilisterne måske ikke på nuværende tidspunkt af året. Derfor en kraftig opfodring om at køre forsigtigt, siger Lau Larsen.

Opsummering:
På pas, når du kører i Nordjylland i dag.